als_Latn dik_Latn sag_Latn
Ja si qeveria mashtroi qytetarët kur tha se buxheti është bosh
Qeveria shpenzoi miliona lekë për organizimin e të ashtuquajturës “Nata e Bardhë”, ndërsa 260 mijë qytetarë mbeten pa pensionin e invaliditetit dhe ndihmën ekonomike. “Nata e Bardhë”, e njohur ndryshe si nata e shthurjes dhe haremit, një eveniment që mori përmasa të gjëra gjatë kohës që Edi Rama drejtonte Bashkinë e Tiranës, përpiu miliona lekë të taksapaguesve shqiptarë. Qeveria u ankua pak ditë më parë se s’ka fonde për të paguar pensionin e invaliditetit të afro 160 mijë qytetarëve shqiptarë dhe ndihmën ekonomike për mijëra familje që trajtohen me asistencë. Por, për “Natën e Bardhë” nuk kurseu asnjë qindarkë, duke paguar me shuma të majme grupe rroku vendas dhe të huaj, evenimente të ndryshme si ekspozita dhe evenimente kulturore me artistë të huaj që normalisht kushtojnë shtrenjtë. Qeverisë nuk iu dridh dora të shpenzonte pa hesap për një aktivitet qejfi, ndërsa nga ana tjetër, 260 mijë qytetarë të këtij viti s’do kenë mundësi të festojnë festat e fundvitit, pasi prej 3 muajsh qeveria u ka ndërprerë pensionin e invaliditetit dhe ndihmën ekonomike. Shumat marramendëse të shpenzuara për një aktivitet haremi, fare mirë mund të ishin akorduar në fondin e pensioneve të invaliditetit dhe të ndihmës ekonomike. Në 8 vite qeverisje, demokratët ia dolën që të mos i lënë familjet shqiptare pa festuar festat e fundvitit, edhe në vitet e vështira të krizës ekonomike globale. Pagat dhe pensionet njohën rritje vit pas viti, në përpjekje për të kapur nivelin mesatar të pensioneve të BE. Por, vota e qytetarëve në 23 qershor e devijoi platformën e rritjes së pagave dhe pensioneve, duke sjellë në pushtet Partinë Socialiste, pa asnjë program zhvillimor për vendin. Efektet po i shohim që në 3 muajt e parë të qeverisjes. Socialistët që vitin e parë në qeveri po lënë gjurmë negative, 3 vitet e tjera as që mund të imagjinohen.
Vëzhgimi – Erjon Veliaj, mamuthi i vjedhjes së fondeve, u hoqi bukën e gojës 260 mijë shqiptarëve/Ministri i Mirëqenies Sociale dhe Rinisë, Erjon Veliaj deklaroi pak ditë më parë se pagesa e invaliditetit dhe ndihma ekonomike do shpërndahen vetëm pas janarit. Në artikulimin e tij, ai përpiqet ta quajë këtë një problem të trashëgueshëm, por fakt është që 260 mijë familje shqiptare s’do kenë me çfarë t’i festojnë festat e fundvitit. Përballë këtij skandali, të gjithë pushtetarët ngrejnë supet, duke u shfajësuar nga përgjegjësia që duhet të mbajnë. U tha se buxheti është bosh dhe mungojnë të ardhurat për të mbuluar shpenzimet edhe ato më imediatet, siç janë pensionet dhe ndihma ekonomike. Por nga ana tjetër, dje u organizuan dhjetëra aktivitete për nder të “Natës së Bardhë”, duke shpenzuar qindra milionë lekë. Mungesë e theksuar transparence se kush i mundësoi aktivitetet e qeverisë, në një kohë kur vetëm pak ditë më parë Rama dhe ministri i tij i financave dhanë alarmin se buxheti i shtetit është bosh. Ku u gjetën fondet për dhjetëra aktivitete të organizuara ditën e djeshme dhe kush i paguoi grupet e rrokut që performuan rrugëve të bllokut? Pyetjet mbeten pa përgjigje, por kjo s’do të thotë se qeveria është pa përgjegjësi për punët e saj të mbrapshta. Plot 260 mijë qytetarë të këtij vendi prej 3 muajsh s’kanë marrë pensionin e invaliditetit dhe mbeten në pritje të përfitojnë këtë shumë, që sipas të gjitha gjasave s’do shpërndahet përpara festave të fundvitit. As më shumë e as më pak, por këtë citoi vetë ministri i Mirëqenies Sociale dhe Rinisë, Erjon Veliaj. “Pagesa e invaliditetit është një problem i trashëguar. Me tu çelur buxheti në janar familjet me ndihmë ekonomike dhe invalidët do të marin 100% të shumës dhe prapambetjet”- tha Veliaj. Kuptohet se fondet për invaliditetin dhe ndihmën ekonomike, Veliaj ia ka kaluar Ramës për organizimin e aktiviteteve të “Natës së Bardhë”. Deri këtu arrin papërgjegjshmëria e kësaj qeverie që vetëm interesin e qytetarit s’ka si synim. Dhe Veliaj ka përvojë për tu admiruar në transferimin dhe përvetësimin e fondeve, pasi një gjë të tillë e ka bërë edhe si drejtues i lëvizjes MJAFT kur ngarkoi në krahë kompjuterin e financave të OJQ-së. Këtë herë ishte radha e invalidevë dhe familjeve të varfra që të bien pre e grabitjes nga ministri i Ramës. Thonë se s’kemi para për pagat, pensionet dhe ndihmën ekonomike, por nga ana tjetër nuk heqin dorë nga shpenzimet e luksit. Morën borxh 40 miliardë lekë, thjesht e vetëm për mobilime zyrash, udhëtime brenda dhe jashtë vendit, dieta etj. Asnjë qindarkë e borxhit nuk do përdoret për pagat dhe pensione apo dhe për investime publike. Për herë të parë në histori, një qeveri merr borxh për shpenzime luksi. Ndërkohë nga ana tjetër, 260 mijë familje shqiptare prej 3 muajsh pagesën e invaliditetit dhe ndihmën ekonomike me të cilën mbajnë frymën. Gjithsesi, Nata e Bardhë e Edi Ramës është dhe mbetet urimi i Edi Ramës për këto familje për festat e fundvitit.
als_Latn als_Latn als_Latn